Hoe ontwikkel ek gewoontes? - www.bybelkennis.co.za
by Coen Slabber · Published 20/08/2015 · Updated 20/08/2015
The Christian community as a community of love is not infinitely inclusive; those who reject Jesus are not and cannot be part of it – Richard Hays
Veral sielkundiges het baie werk op hierdie gebied gedoen.
Dit is baie makliker om ‘n gewoonte te vorm as ons ‘n spesifieke doelwit het. As ons doelwit byvoorbeeld is om die Bybel in een jaar deur te lees, mag dit lei tot ‘n gewoonte van Bybel lees selfs na die jaar verby is.
Ontwikkel ‘n stap vir stap plan
Om jou doelwit te bereik, moet jy dit in kleiner stappe verdeel. Hierdie stappe moet spesifiek en realisties wees. As jy die Bybel in een jaar wil deurlees, moet jy bereken hoeveel hoofstukke jy elke dag moet lees.
Werk aan een gewoonte
Moenie te veel op een slag in jou lewe verander nie. Probeer jy te veel doen, gaan jy sekerlik misluk. As jy op een gewoonte fokus, is die moontlikheid van sukses beter.
Assosieer ‘n plek en tyd met die aktiwiteit
As jy ‘n gewoonte wil aanleer, moet jy jou aktiwiteite op ‘n spesifieke tyd en plek doen – elke dag. So sal jy elke dag jou Bybel om sewe uur in jou studeerkamer lees.
Maak dit ‘n prioriteit
Daardie tyd en plek is gereserveer en mag vir niks anders gebruik word nie – ook nie vir e-posse of Facebook nie.
Vroeë fokus verbeter die kanse op sukses
In die vroeë fase van ‘n gewoonte aanleer, moet jy nie sommer ‘n dag oorslaan nie.
Identifiseer potensiële hindernisse
Jy moet moontlike hindernisse antisipeer voordat hulle nog gebeur. Ontwikkel planne om hierdie hindernisse te vermy.
Wees gereed vir terugslae
Sommige gewoontes kan binne agtien dae aangeleer word. Ander vereis soveel as 250 dae. Daar is min gewoontes wat moeiliker is om te ontwikkel as juis gebed. Jy gaan teleurstellings en terugslae ondervind. Jy kan na die Here gaan vir vergifnis en jy kan weer voor begin.
Sommige mense is van nature meer gedissiplineerd as ander. As jy nie die georganiseerde tipe is nie, kan dit moeiliker wees om ‘n gewoonte aan te leer.
Hoe lank? Die ontwikkeling van gewoontes gebeur nie oornag nie. Jy gaan die Heilige Gees nodig hê om jou te help om ‘n gewoonte aan te leer en om jou dan te help keer dat dit nie net ‘n formaliteit word nie.
Laaste 7 Dae: 5,072
Laaste 30 Dae: 22,556
Laaste 365 Dae: 300,568